DOHOME กำไรสดใส
โชว์กำไรสดใสอีกครั้งในส่วนผลการดำเนินงานไตรมาส 3 ปี 2563 ของทาง DOHOME กำไรสุทธิเติบโตเพิ่มขึ้นเมื่อเทียบกับงวดเดียวกันของปีก่อน
โชว์กำไรสดใสอีกครั้งในส่วนผลการดำเนินงานไตรมาส 3 ปี 2563 ของทาง DOHOME กำไรสุทธิเติบโตเพิ่มขึ้นเมื่อเทียบกับงวดเดียวกันของปีก่อน
14 พ.ย. 2563

คุณค่าบริษัท 
โชว์กำไรสดใสอีกครั้งในส่วนผลการดำเนินงานไตรมาส 3 ปี 2563 ของทาง บริษัท ดูโฮม จำกัด (มหาชน) หรือ DOHOME กำไรสุทธิเติบโตเพิ่มขึ้นเมื่อเทียบกับงวดเดียวกันของปีก่อน และที่สำคัญฟื้นตัวได้ดีจากไตรมาสก่อนหน้าที่เจอผลกระทบจากการล็อกดาวน์ในช่วงโควิด-19 ระบาดหนัก
กระทั่งในไตรมาส 3/2563  เริ่มมีการควบคุมเชื้อไวรัสโควิด-19 ในประเทศไทยได้ดีขึ้น มีผู้ติดเชื้อน้อยลง จึงทำให้รัฐบาลประกาศคลายล็อกดาวน์ในประเทศ ส่งผลให้สาขาของ DOHOME เริ่มกลับมาเปิดสาขาตามปกติ จึงส่งผลให้ยอดขายเพิ่มขึ้นมาช่วยหนุนกำไรในช่วงไตรมาส 3/2563 กลับมาแจ่มได้
สำหรับผลการดำเนินงานไตรมาส 3 สิ้นสุดวันที่ 30 กันยายน 2563 บริษัทมีรายได้รวมขยับขึ้นมาอยู่ที่ 4,779.55 ล้านบาท จากงวดเดียวกันของปีก่อน 4,149.40 ล้านบาท โดยมีรายได้เพิ่มขึ้นทั้งจากการเพิ่มขึ้นของรายได้จากสาขาเดิมและรายได้จากสาขาใหม่ ส่งผลให้บริษัทมีกำไรขยับขึ้นมาอยู่ที่ 187.59 ล้านบาท หรือ 0.09 บาทต่อหุ้น จากงวดเดียวกันของปีก่อน 133.97 ล้านบาท หรือ 0.06 บาทต่อหุ้น
ขณะที่ผลการดำเนินงานงวดเก้าเดือน สิ้นสุดวันที่ 30 กันยายน 2563 บริษัทมีรายได้รวมขยับขึ้นมาอยู่ที่ 14,041.66 ล้านบาท จากงวดเดียวกันของปีก่อน 13,636.75 ล้านบาท แต่บริษัทยังทำกำไร 511.28 ล้านบาท หรือ 0.24 บาทต่อหุ้น จากงวดเดียวกันของปีก่อน 573.15 ล้านบาท หรือ 0.26 บาทต่อหุ้น ทั้งนี้กำไรที่ทรงตัวเป็นการฟื้นตัวจากยอดขายจากสาขาเดิมและใหม่เข้ามา
นอกจากนี้ บล.เคทีบี (ประเทศไทย) คงกำไรสุทธิปี 2563 ที่ 701 ล้านบาท จากภาวะ COVID-19 ที่คลี่คลายลงและเริ่มได้รับผลดีจากการขยายสาขา บริษัทยังคงตั้งเป้าขยายสาขาขนาดใหญ่ 2-3 แห่งและสาขาขนาดเล็ก DOHOME To Go 5-6 แห่งในแต่ละปี โดย DOHOME ได้ทำการเปิดสาขาจังหวัดสุรินทร์ เมื่อปลายเดือน ก.ค. และเปิดสาขาที่มาบตาพุด จังหวัดระยองในเดือน ก.ย.ตามแผน ปัจจุบันมีสาขาขนาดใหญ่ 12 สาขา และสาขาขนาดเล็ก DOHOME To Go 8 สาขา
รวมถึงคาดว่าบริษัทจะสามารถรักษา gross margin อยู่ระดับสูงที่ 16% ในช่วงที่เหลือของปีและในปีหน้าได้ จากการที่มีสัดส่วน house brand อยู่ในระดับที่สูง 16.0% ของยอดขายจากปีก่อนที่ 14.5% (มีเป้าจะเพิ่มเป็น 20% ภายในปี 2565)
ดังนั้นมีการแนะนำ “ซื้อ” ราคาเป้าหมาย 14.20 บาท
…
ผู้ถือหุ้นรายใหญ่
รายชื่อกรรมการ